Teverga
Teverga (isp. Teverga, astūr. Teberga) – gyvenvietė ir savivaldybė šiaurės Ispanijoje, Astūrijoje, nutolusi į pietvakarius nuo Ovjedo. Seniau tai buvęs kalnakasybos regionas, tačiau dabar verčiamasi žemės ūkiu ir turizmu. Tevergos apylinkėse yra nemažai lankytinų objektų: pietuose, prie siauro Tevergos tarpeklio, yra La Plasos kaimelis, kuriame stovi romaninės architektūros pavyzdys – XII a. Šv. Petro bažnyčia. Rytuose esančiame Kiroso slėnyje įkurtas Somjedo gamtos parkas, kuriame yra ledyninės kilmės ežerų.